
Bedenke  immer , wer  du  bist , und  was  du  sollst.  Du 
bist  von  Gott  gesetzt  zum  Priester  der  heiligen  Flamme  des 
Lebens  und  zum  Verwalter  und  Ausspender  seiner  hochsten 
Gaben,  Gesundheit  und  Leben,  und  der  geheimen  Krafte , die 
er  in  die  Natur  gelegt  hat  zum  Wohle  der  Menschheit.  — 
Ein  hohes,  heiliges  Geschaft  1 Verwalte  es  rein,  nicht  zu  oeinem 
Vortheil,  noch  zu  deinem  Ruhme , sondern  zur  Ehre  Gottes 
und  zum  Heil  deines  Nachsten.  Dereinst  wirst  du  Rechenschaft 
davon  geben  miissen. 

Instinctus  aegris  succurrendi  fons  erat  artis  medicae , 
atque  talis  et  deinceps  maneat  oportet,  ut  in  emolumen- 
tum et  artis  et  artificis  cedat. 

Vivere  aliis  non  sibi  in  eo  consistit  officium  me- 
dici ; quietem  capere , commodis  aut  vitae  deliciis  frui  ut 
alter  nequit , quin  et  sanitatem  et  vitam  ipsam  consecrari 
debet,  dummodo  sanitati  et  vitae  aliorum  opituletur. 

Ars  itaque  medica  quam  magni  sit  momenti  jam 
ex  dictis  liquet,  nec  quilibet  medicus  nomine  hoc  di- 
gnus. Verus  medicus  tantum  vere  moralis  homo  esse 
potest , nec  nisi  talem  exercitum  officii  sui  reddit  felicem, 
talis  solum  facienda  lubenti  faciet  animo.  Vae  illi  medico  , 
qui  unice  hicri  honorisque  studio  intentus  est ! perpetuus 
erit  illum  inter  et  officium  suum  conflictus,  se  continuo 
spe  delusum,  laboribus  nisuique  nunquam  satisfieri  ani- 
madvertet , et  tandem  officium  tale  detestabitur,  quod  eum 
non  remunerat  quia  veram  renumerationem  non  noscit. 

Regula,  quam  medicus  in  adimplendis  suis  officiis 
prae  oculis  habeat  , quaeve  eum  semper  et  ubique  diri- 
gat , hisce  complecti  potest : omnes  suas  actiones  ita  ordi- 
dinet,  ut  per  has  supremus  finis  sui  muneris:  vitae  nimi- 
rum conservatio,  sanitatis  recuperatio,  in  morbis  incura- 
bilibus dolorum  mitigatio  consequatur. 

Medicus  in  exercitio  suae  artis  unice  hominem  con- 
sideret , et  nullam  faciat  differentiam  divites  inter  et  pau- 
peres, potentes  et  humiles.  Qui  plurimum  patitur,  qui 
in  summo  versatur  discrimine , praeferatur  ceteris  etsi  de 
stemmate  natis.  Miseratione  dignus  ille  medicus,  qui 
aegrum  juxta  opes  suas  aestimat , pulcherrimam  is  mer- 

cedem  non  noscit.  Quid  enim  parva  pecuniarum  summa 
respectu  grati  animi  miseri,  qui  recte  per  hoc,  quod 
nobis  nil  dicere , nil  pendere  potest , totum  suum  esse 
offert,  et  se  qua  aeternum  nostrum  debitorem  declarat, 
dum  dives  per  solutionem  se  redimit , et  se  ab  omni 
ulteriori  gratiarum  actione  liberum  censet , quin  suspicare- 
tur donum  suum  per  gratitudinis  sensum  altiorem  primo 
dignum  evadere , et  sine  illo  praestitum  nostrum  auxilium 
simile  illi  opificis , et  qualiscunque  consuetae  operae  eva- 
dere. Non  infrequenter  unicus  amicus , solatium  unicum 
pauperis  in  tali  necessitate  constituti  est  medicus , qui 
et  spem  aegri  erigendo,  et  divina  sua  arte  vires  ejus 
reficiendo  divina  quoque  praestat. 

Sunt  forte  nonnulli , qui  hac  mercede  non  contenti 
existiment  per  curationes  pauperum  sortem  nostram  non 
emendari;  ast  falluntur  illi,  noverint  enim  salvati  miseri 
preces,  consanati  pauperis  laudes  nunquam  silere,  dum 
dives  per  honorarium  medico  praestitum  se  ingratum  erga 
illum  esse , et-  oblatum  sibi  auxilium  nihili  facere  posse, 
autumat. 

Quod  rem  medicam  ipsam  concernit:  summam  adhi- 
beat medicus  attentionem , summamque  diligentiam.  Nil 
tractet  leviter,  sed  perspiciat  cuncta  quae  agit,  sitque 
de  eorum  veritate  convictus.  Non  consideret  aegrum  qua 
medium,  sed  qua  finem  ipsum;  non  qua  merum  objectum 
experimenti  cuiusdam,  sed  qua  hominem,  qua  supremum 
finem  naturae  ipsius.  — Actiones  quidem  perversae 
medici  vix  unquam  a judice  puniri  possunt,  cum  ab 
accuratissima  determinatione  obtingentis  casus  judicium 
dependeat,  et  determinatio  haec  rarissime  cum  certitudine 
fieri  possit;  sed  eo  certius  coque  magis  pertimescendum 
est  internum  tribunal , coram  quo  se  ipsum  accusat , con- 
scientia nimirum,  ubi  eum  nullus  praetextus,  nulla  ex- 
cusatio, nec  defectus  accusatoris  purgat.  Absolvere  illum 
tantum  valet  animus  purus  et  insons,  intimaque  convic- 
tio, se  nil  intermisisse,  quin  potuis  omnibus,  qua  par 
erat  vivibus  adnisum  fuisse  adaegruin  salvandum.  F.tsi  in 

posterum  experientia  ampliori  edoctus  perspexerit  se  me- 
liora praestare  potuisse,  id  certo  condolebit,  non  autem 
poenitebit  ipsum , non  angent  eum  remorsus  conscieniae , 
nam  optima  , quae  tunc  praestare  valebat , praestitit.  Sed 
caveat , ne  levitate , aut  pigritia  inductus  aut , systematis 
cuiusdein  vel  experimentationis  amore  immodico  abreptus 
officii  sui  obliviscatur,  aut  aliter  agat,  quam  agere  de- 
buisset ; internus  enim  hic  judex  non  silet , et  serius 
ocius  delictorum  poenas  repetet. 

In  adimplendis  officis  nostris  erga  aegrum,  examen 
ejusdem  religioni  habere  interest ; prima  enim  functio 
medici  in  exercitio  artis  est  examen  aegri,  sine  hoc  nec 
naturam  morbi  definire , nec  therapiam  rationalem  con- 
dere valet;  requiritur  autem  ad  hocce  examen  rite  insti- 
tuendum, ut  sensus  externos  pro  observatione  adeo  neces- 
sarios , in  statu  perfecto  conservet , ingeniumque  per  stu- 
dia philosophica  et  medica  strictiora  excolat.  Ut  sinceram 
relationem  ab  aegro  obtineat  debet  fiduciam  illius  mere- 
ri per  sollicitudinem , quam  in  aegrum  dirigit , per  huma- 
num agendi  modum , per  habitum  etiam  externum  tam  in 
vestitu  quam  in  actionibus,  a hilaritate,  severitate,  ac 
morositate  nimia  alienum , sed  gravitatem  cum  mansuetu- 
dine junctam  indicantem. 

Aegrum  historiam  morbi  enarrantem  nullis  quaestio- 
nibus interrumpimus;  subinde  aeger  in  se  attentus  ita 
exacte  refert  morbi  phoenomcna  successive  evvoluta , ut 
quaestiones  tantum  paucas  adjicere  debeamus.  Examen 
jam  brevius  iain  longius  necessarium  pro  varia  morbi 
duratione  ac  complicatione,  pro  varia  hominis  aetate, 
sexu  et  conditione ; aliter  enim  examinari  debet  vir  eru- 
ditus, quam  rusticus,  aliter  puella,  quam  senex  mulier. 
Infantum  historiam  accipimus  a parentibus  aut  nutricibus, 
nec  sola  haec  sufficit;  ideo  denudamus  infantem,  et  ex 
ejulatu,  respiratione,  excretionibus  et  aliis  vitae  phoe- 
nomenis  saepe  summa  cum  probabilitate  morbum  eruimus. 
In  pueris  , non  raro  etiam  adultis  diagnosis  redditur 
difficilis,  quod  morbi  celentur,  aut  simulentur,  tunc  exa- 

men  saepius  aegro  non  animadvertente  inopinate  suscipi 
debet. 

Duplex  omnis  examinis  scopus , partim  nempe  ut 
symptomata  omnia  statum  praesentem  morbosum  illustran- 
tia colligamus,  quod  examen  semioticum  dicitur,  neque 
solum  sufficit , sed  causarum  morbum  sustentantium  ratio 
semper  habenda,  diciturque  examen  hoc  aetiologicum. 

Primo  in  omni  aegro  examen  instituimus  semioti- 
cum; ut  statum  vitae  abnormem  pi-aesentem  cognoscamus, 
ordinem  aliquem  observare  e re  est.  E relatione  aegri 
rescimus  , quae  pai’s  maxime  abnormis  , inde  examen 
inchoamus. 

Cum  functiones  vitae  organicae  potentiis  nocenti- 
bus maxime  expositae  plurimum  a norma  recedant  , 
de  his  utplurimum  investigationem  inchoamus , et  qui- 
dem rescimns  conditionem  famis  et  sitis , an  anorexia, 
apositia,  an  bulimia,  an  malacia;  an  adipsia , polydipsia 
adsint. 

Cognita  conditione  instinctuum  horum  naturalium 
progredimur  ad  examinandas  functiones,  per  quas  ali- 
menta et  potulenta  in  corpore  vivo  ita  immutantur,  ut 
nutritioni  corporis  idonea  reddantur,  hinc  attendimus  in 
infantibus  ad  suctionem,  in  adultis  ad  masticationem,  an 
facile,  sine  molestia  perficiantur,  inspiciendo  simul  organa 
quibus  suctio  et  masticatio  perficiuntur , ex  his  peculia- 
rem sibi  attentionem  vindicat  jlingua  organon  summi  mo- 
menti, et  ad  masticationem,  deglutitionem,  vocis  et  lo- 
quelae formationem,  ac  ad  gustum  necessarium,  multas 
in  organo  hoc  animadvertimus  mutationes , quae  indicant 
statum  abnormem  partim  ipsius  linguae,  partim  aliarum 
partium  quibuscum  connectitur.  Lingua  in  statu  morboso 
saepe  sicca  jam  majori,  jam  minori  in  gradu,  jam  in 
tota  superfice , jam  tantum  in  parte  aliqua,  frequentissime 
in  medio ; subinde  haec  siccitas  tanta  est , ut  fissurae 
enascantur , saepe  lingua  impura , spurca  tegitur  crusta 
mucosa  alba,  flava,  brunea , nigricante,  jam  tenuissima 
jam  crassa  , jam  laxe  adhaerente , ut  facile  ablui  possit , 

subinde  adhaesio  tanta  est,  ut  deradi  non  possit.  Ex 
conditione  hac  linguae  concludimus  saepe  ad  statum  ab- 
normem ventriculi  et  tubi  intestinalis,  caute  tamen,  cum 
haud  ignoremus , ventriculo  sano  existente  linguam  saepe 
impuram  esse;  nam  aliqui  homines  et  sani  linguam  im- 
puram habent , ita  per  alimenta , potulenta  acriora,  fumum 
tabacae  et  morbos  topicos  cavi  oris,  fauciumque,  secre- 
tio in  cavo  oris  aucta  ac  imminuta  linguam  plus  minusve 
impuram  reddit.  Dum  superficem  linguae  lustramus , ad- 
notamus  simul  an  adsit  inflammatio,  ulcus,  induratio , 
cancer.  Adnotamus  et  mobilitatem  linguae , an  sensibi- 
litas  relate  ad  gustum  sit  normalis,  an  sapor  amarus  j 
acidus , alcalinus.  Considerantes  palatum  adnotamus  an 
adsit  fissura  vel  perforatio  in  cavum  narium  penetrans. 
Attentionem  dein  convertimus  in  glandulas  salivales , an 
sint  tumidae  , dolorificae  , inflammatae  , induratae  , an 
salivae  quantitas  et  qualitas  normalis,  an  fluxus  salivae 
nimius , vel  os  siccum , forte  ob  secretionem  et  excretio- 
nem  impeditam , per  statum  adynamieum , paralyticum  , 
aut  eminenter  inflammatorum  , vel  quod  ductus  salivales 
obstructi  sint  per  mucum  spissum,  vel  calculum  saliva- 
lein , vel  compressi  per  tumorem  vicinum.  Et  halitum 
oris  distinguimus , an  habeat  odorem  peculiarem , forte 
ab  ingestis  vel  a saburra  in  ventriculo  generata,  vel  a 
secretione  morbosa  in  cavo  oris,  aut  in  partibus  vicinis, 
in  trachea,  bronchiis,  pulmonibus;  an  halitus  sit  cali- 
dus , frigidus. 

Examinatis  organis  masticationis  progredimur  ad  exa- 
minandum statum  organorum  deglutitionis , nempe  isthmi 
faucium,  pharyngis  et  oesophagi.  Ore  aperto,  maxillis 
diductis  , lingua  depressa , lumine  ad  fauces  admisso 
saepe  conditionem  harum  partium  visu  cognoscimus,  an 
in  isthmo  faucium  adsit  rubor , an  uvula  sit  nimis  longa, 
vel  nimis  brevis  vel  deficiens  per  vitium  congenitum , 
aut  consumta  per  ulcera  inprimis  syphilitica;  subinde  est 
duplicata,  bifurcata,  crassior,  dura,  scirrhosa , ulceribus 
obsessa.  Tonsillae  non  raro  tument  , indurantur  , inflatu- 

mantur,  et  ulceribus  chronicis  devastantur.  In  pharynge 
et  oesophago  reperiuntur  jam  ulcera,  polypi,  condylo- 
mata; jam  musculorum  spasmi,  paralyes,  quos  status  mor- 
bosos ex  conditione  functionis  cognoscimus , ideo  rescimus 
an  deglutitio  sit  facilis,  vel  difficilis,  dolorifica  , an  ali- 
mentorum omnium , vel  tantum  liquidorum , vel  tantum 
solidorum,  an  difficultas  haec  sit  continua  vel  tantum  per 
vices  recurrens ; subin  alimenta  et  potulenta  deferuntur 
per  pharyngem  in  oesophagum  ad  aliquam  distantiam, 
sed  inde  regurgitant,  ita  e phaenomenis  omnibus  collectis 
definimus  cum  probabilitate,  an  dysphagia  sit  spasmo- 
dica , vel  inflammatoria , vel  paralytica , vel  a vitio  quo- 
dam organico  inducta. 

Sequitur  examinatio  nunc  organorum  digestionis  et 
chylificationis.  Ut  statum  ventriculi  cognoscamus  resci- 
mus ab  aegro  an  digestio  cibi  sit  facilis , vel  an  post 
ingestionem  aliquorum  aut  qualiumcunque  ciborum  expe- 
riatur in  regione  epigastrica  incommoda,  sensum  infla- 
tionis, distentionis,  pressionis,  constrictionis,  frigoris, 
ardoris,  quibus  subinde  difficilis  respiratio,  capitis  gra- 
vitas et  somnolentia  junguntur.  Adnotamus,  an  non  ad- 
sint ructus  ; non  raro  adsunt  nausea , vomituritio  et  vomi- 
tus, tunc  examinamus,  quando  et  quotitfs  vomitus  locum 
habeat , quid  et  quantum  vomitu  ejiciatur.  Quae  dum 
rescimus  et  tactu  regionem  ventriculi  exploramus , sic 
subin  distinguimus  extensionem  Illius  morbosam,  indu- 
rationem,  jam  in  cardia,  jam  in  fundo  ventriculi  fre- 
quentissime in  pyloro. 

Sic  quoqne  conditionem  intestinorum  investigamus, 
freqqenter  per  tactum  solum  sedem  principalem  morbi 
cognoscimus , clarior  tamen  diagnosis  redditur  dum  ab 
aegro  rescimus , an  post  horas  4 , 6 , 1 2 , ubi  communiter 
chymus  in  intestinum  duodenum  transit , producantur  in- 
commeda,  quae  aeger  saepe  accurate  describit:  comparent 
nempe  flatus  cum  doloribus,  calore  simul  et  inquietudine 
auctis.  Rescimus  ab  aegro  an  functio  intestini  crassi  sit 
normalis;  in  specie  an  alvus  sit  constipa,  morosa,  rara, 

vel  nimis  frequens,  an  aeger  experiatur  nisum  dolori- 
cum  alvum  deponendi.  Ipsa  excrementa  evacuata  saepe 
examinare  oportet,  an  colorem,  odorem,  consistentium 
congruam  habeant,  an  contineantur  in  excrementis  ver- 
mes , polypi , vel  calculi , an  faecibus  nullis  praesentibus 
cibi  indigesti , vel  saltem  mucus , serum , sanguis  , bilis 
evacuetur. 

Progredimur  porro  ad  cognoscendum  statum  aliorum 
viscerum , tale  viscus  est  hepar  , in  quo  examinamus 
secretionem  et  excretionem  bilis ; non  raro  secretio  haec 
est  nimia,  unde  febris  biliosa,  et  alii  morbi,  subin  se- 
retio  est  imminuta;  non  raro  excretio  bilis  in  intestinum 
duodenum  est  impedita , tunc  producitur  icterus ; saepe 
excretio  bilis  est  largior,  ita  ut  per  saburram  biliosam 
jam  vomitus , jam  diarrhoea , jam  cholera  biliosa  produ- 
cantur ; atque  tunc  et  qualitates  bilis  evacuatae  adnota- 
mus,  saporem,  odorem,  colorem,  consistendam.  Ut  laesae 
functionis  causam  detegamus  visu  et  tactu  regionem 
hypochondriacam  dextram  examinamus , et  subin  hepatis 
volumen  auctum , imminutum , indurationem  , inflammatio- 
nem , tubercula  detegimus 

Regio  quoque  hypochondriaca  sinistra  investigari  de- 
bet , status  enim  morbosi  Lienis  processus  vitae  organicae 
vario  modo  turbant , et  vitam  animalem  melancholiam 
inducendo  laedunt.  — Et  Pancreas,  vasa  lymphatica 
et  glandulae  lymphaticae  per  mesenterium  distributae  di- 
gestionem et  cbylificationem  multum  modificant,  statum 
tamen  abnormen  harum  pardum  tactus  ope  ex  sympto- 
matibus in  cavo  abdominis  observatis  cum  exigua  pro- 
babilitate cognoscimus. 

Magna  est  in  processu  vitae  organicae  dignitas  orga- 
norum uropoeticorum , renum,  ureterum  et  vesicae  uri- 
nariae; ideo  nunquam  intermittimus  urinam  investigare, 
et  quidem  attendimus  ad  quantitatem  urinae  secretae  et 
evacuatae  , comparationem  instituendo  ad  quantitatem  ali- 
mentorum et  potulentorum  ingestorum ; an  urina  nimis 
pauca  lel  copiosa;  an  sit  limpida,  coloris  dilute  flavi, 

citrini  vel  straminei,  ut  in  homine  sano;  an  sit  excolor 
ut  post  ingestam  copiosam  aquam,  dicitur  urina  potus,  et 
talis  observr.tur  in  morbis  spasmodicis ; non  raro  est 
urina  limpida  , coloris  flavo  — rubescentis  in  morbis 
inflammatoriis,  et  vocatur  flammea;  subin  est  'profunde 
flava , crocea , flavo  — fusca  et  linteamina  colore  tingit 
flavo,  talis  observatur  in  polycholia,  in  febri  biliosa; 
subin  est  fusca,  spissa  in  hydrope;  non  raro  turbida, 
dicitur  jumentosa  ut  in  febri  gastrica  ect.  Attendimus 
ad  mutationes,  quas  urina  in  quiete  relicta  subit,  an 
maneat  limpida , an  turbetur ; an  excretio  sine  omni 
molestia,  an  aegro  inscio  vel  nolente  vel  cum  adstri- 
ctione  fieri  debeat , aut  poenitus  impedita  sit. 

Organa  genitalia  in  morbis  plurimis  sunt  iudiferen- 
tia , propterea  non  investigamus  conditionem  illorum  in 
omni  aegro  , tantum  suspicione  exorta  de  sede  morbi 
in  genitalibus ; hinc  in  sexu  masculino  inquirimus , an 
status  mobosus  per  erectiones  nimias,  per  pollutiones 
nocturnas , diurnas , coitus  excessivos  inductus  sit ; an  in 
urethra  sub  evacuatione  spermatis  dolor  nullus  observe- 
tur, an  non  evacuetur  loco  spermatis  sanguis,  pus.  Visu 
et  tactu  saepe  opus  est , ut  definiamus , an  fabrica  penis 
sit  normalis , an  adsint  vitia  organica ; an  in  scroto  ad- 
sint testiculi  ambo  et  sani,  vel  tantum  unus  vel  nullus, 
forte  adhuc  in  cavo  abdominis  reconditi,  vel  per  castra- 
tionem aut  exulcerationem  consumti. 

In  examinandis  functionibus  genitalium  foomineorum 
pudicitiae  rationem  justam  habemus ; saepe  ipsa  candida 
narratio  aegrae  sufficit  ad  conditidnem  genitalium  cum 
probabilitate  magna  definiendam,  non  raro  tamen  neces- 
saria est  investigatio  per  obstetricem  vel  obstetricatorem. 
Rescimus  nempe  quandonam  fluxus  catamenialis  cornpa- 
ruerit  prima  vice,  sub  quibus  phaenomenis,  quando  rever- 
sus sit,  an  regulariter  omni  quarta  septimana,  vel  citius, 
seruis  ; quamdiu  duraverit,  an  symptomata  simul  morbosa 
illo  durante  adsint.  Adnotamus  et  quantitatem  et  quali- 
tatem sanguinis  evacuati.  In  muliere  gravida  , quae 

phaenomena  post  conceptionem  subsecuta  sint  exami- 
namus. 

Praesentibus  symptomatibus  morbosis  cautela  magna 
necessaria,  ut  cognoscatur,  an  symptomata  illa  morbosa 
ex  integro  vel  saltem  pro  parte  dependeant  a graviditate, 
vel  praesente  graviditate  per  potentias  alias  nocentes 
provocata  sint.  Attendimus  quoque  ad  signa  partus , par- 
tum fors  praematurum  praevertimus , et  in  partu  difficili 
impedimenta  eruere  et  removere  conamur.  In  puerpera 
aegrota  quaerimus,  an  post  partum  contractio  abdominis 
et  uteri  debite  contigerit } an  lochia  quantitate  et  quali- 
tate normalia  sint,  an  mammae  lac  rite  secernant,  an 
tumores  lactei  inflammatorii  puerperam  adfligant.  Tem- 
pore incipientis  senectutis,  dum  fluxas  catamenialis  ces- 
sat , attente  uteri  conditio  examinari  debet. 

Praeter  hactenus  allata  ad  statum  abnormen  orga- 
norum in  cavo  abdominis  contentorum  cognoscendum , 
visum  et  tactum  adhibere  necesse  est  ; per  ultimum 
horum  aegro  in  situ  jacente  et  quidem  dorso  collocato, 
attractis  genubus  et  relaxatis  sic  musculis  abdominalibus 
percipimus  visceris  singuli  situm , volumen , tumorem , 
mollitiem,  duritiem;  subin  percussionem  moderatam  ad- 
hibemus. 

Hac  examinatione  finita  progredimur  ad  investiga- 
tionem organorum  cavi  pectoris , quorum  ope  functiones 
vitae  organicae , circulatio  nempe  et  respiratio  perfi- 
ciuntur. 

Ad  conditionem  organorum  respirationis  cognoscen- 
dam attendimus  et  quaerimus  ab  aegro  , an  respiratio  sit 
facilis , libera , in  omni  situ , vel  difficilis , et  quidem 
semper  vel  tantum,  dum  diutius  loquitur,  dum  sedet, 
vel  ambulat  vel  in  alterutro  latere  jacet?  An  respiratio 
sit  brevis,  profunda,  frequens,  anhelosa?  An  respiratio 
abdominalis  vel  sublimis.  Saepe  strepitus  percipitur  in 
larynge,  trachea,  in  bronchiis  minor:  sibilus,  vel  major 
strertor.  Non  raro  respiratio  conjuncta  est  cum  dolore 
premente , pungente,  constringente , subin  ita  impedita, 

ut  suffocationem  minetur , subin  nulla  est ; examinamns 
porro,  an  adsit  tussis  et  haec  vel  sicca  vel  sputis  jun- 
cta, horum  quantitatem  et  qualitatem.  Yocis  et  loquelae 
conditionem  examinare  non  intermittimus,  ideo  attendimus 
an  vox  a statu  normali  recedat , vel  sit  acuta , peculiari 
modo  sonora,  vel  obtusa,  profunda,  rauca,  debilis. 

Ut  conditionem  organorum  circulatinis  sanguinis 
cognoscamus , attentionem  dirigimus  ad  motum  cordis , 
qui  iam  excessivus  , jam  imminutus,  jam  nullus,  irregu- 
laris , inaequalis  est.  E motu  cordis  concludimus  ad 
ipsius  cordis  energiam,  irritabilitatem  excessivain  vel 
imminutam , conditionem  sanguinis ; cum  autem  conditio 
sanguinis  dependeat  e lympha  e chylo  parata,  ideo  mo- 
tus cordis  et  indicat  conditionem  chylificationis  et  assi- 
milationis  ; et  quia  functiones  hae  vitae  organicae  depen- 
dent a statu  dynamico  systematis  nervosi,  ideo  criterium 
magnum  possidemus  in  motu  cordis.  Raro  tamen  cordis 
motum  immediate  exploramus , sed  tangimus  arteriam , 
plerunque  radialem.  Pulsus  quidem  arteriae  non  est 
criterium  fallax , sed  combinando  cum  aliis  symptomati- 
bus diagnosim  multum  illustrat.  Praecipue  hic  necessum 
foret  conditionem  pulsus  in  statu  sano  nosse , et  sic  aber- 
rationem dijudicare.  Cautela  etiam  haec  observanda,  ut 
primi  icttis  non  numerentur,  pulsusque  non  uno  digito 
sed  manu  tota  exploretur. 

Ut  organorum  respirationis  et  circulationis  condi- 
tionem exactius  definire  possimus , investigamus  fabri- 
cam thoracis  totius  in  quantum  a norma  recedat , an 
adsint  difformitates , curvaturae , fracturae  ossium ; subin 
et  percussionem  adhibemus  et  Stethoscopon , cuius  ope 
distinguimus  strepitum  respirationis,  pectoriloquium , tin- 
nitum metallicum , in  corde  strepitum  peculiarem  a motu 
sanguinis  inductum,  ut  et  motus  cordis  extenfionem,  for- 
titudinem et  aequabilitatem. 

Functionibus  vitae  organicae  adnumeramus  quoque 
sanguilicationcm  , nutritionem , thermogenesiin  , secre- 
tiones et  excretones  varias,  quarum  conditionem  in  omni 

casu  individuali  cognoscere  interst;  quare  attendimus  ad 
colorem  cutis , turgorem  vitalem , ad  statum  torosum  vel 
macilentum , flaccidum.  Simul  adnotamus  mutationes  in 
cute  contingentes ; an  sensibilitas  ejus  sit  aucta  , immi- 
nuta, peculiariter  modificata,  ut  sub  formicatione,  an 
secretio  in  cute , perspiratio  sit  exigua , cutis  arida  , 
vel  stidore  obtecta,  an  sudor  contingat  cum  lavamine 
vel  morbi  incremento;  am  sit  partialis , universalis,  cali- 
dus , frigidus.  An  cutis  sit  mollis , dura , pallida  , rubra, 
flava ; ulceribus , vulneribus , tumoribus  variis  obsessa  ; 
an  animadvertantur  herniae , prolapsus. 

Organorum  vitae  organicae  conditione  cognita , defi- 
nire conamur  statum  organorum  , et  functionum  vitae 
animalis , quem  in  finem  examinamus  conditionem  sen- 
suum externorum , inter  hos  attentionem  nostram  provocat 
coenaesthesis , cuius  ope  aeger  informatur  de  statu  bonae 
et  malae  valetudinis,  percipit  dedolatioriem , lassitudinem, 
anxietatem,  pruritum,  calorem.  Sensationes  hae  subjec- 
tivae non  sufficiunt  ad  diagnosim  justam  construendam, 
nam  coenaesthesis  in  diversis  hominibus , imo  in  uno 
eodemque  homine  diversis  temporibus  variat,  jam  obtusa, 
jam  exaltata,  jam  alienata  est. 

Sic  quoque  investigamus  conditionem  reliquorum  sen- 
suum , tactus , gustatus , olfactus  , de  quo  adnotamus  , an 
exaltatus , obtusus , vel  alienatus , qui  status  morbosi  vel 
dependent  ab  alienatione  systematis  nervosi  , vel  quod 
nares  sint  obstructi , concreti , vel  quod  in  cavo  narium 
vel  sinubus  sit  inflammatio , exulceratio  , excrescentia , 
polypus , caries. 

Praecipua  attentio  convertenda  in  visum  et  ob  mor- 
bos topicos,  et  quod  ex  visu  illustretur  indoles  aliorum 
morborum;  in  morbis  sthenicis  visus  peculiarem  vigorem 
ostendit,  contra  in  asthenicis.  In  inflammationibus  mul- 
tis, inprimis  in  encephalitide  adest  lucis  impatientia,  mo- 
bilitas pupillae  et  coarctatio  ejusdem  magna;  in  statu 
verminoso  pupilla  est  dilatata,  in  morbis  encephali  gra- 
vibus, ut  hydrope  cerebri,  apoplexia,  epilepsia  pupilla 

est  immobilis.  Et  color  varius ; ita  in  morbis  infiam- 
toriis  conjunctiva  rubore  suffunditur , in  ictero  flavo  co- 
lore tingitur,  in  hydrope,  febribus  intermittentibus,  chlo- 
rosi  etiam  superficies  interna  palpebrarum  pallida  est.  Ab 
aegro  simul  quaerimus,  an  sub  exercitio  visus  nullam 
mclestiam  percipiat , an  scintillas , aut  nebulas  in  oculo 
volitantes  observet. 

Ad  oi’ganon  auditus  summam  quoque  attentionem 
convertimus  , hujus  etiam  sensibilitas  nonunquam  est  exal- 
tata, ita  ut  sonus  dolorificain  excitet  sensationem,  quod 
inducitur  vel  per  inflammationem,  vel  per  solam  hyperae 
restesiam,  non  raro  auditus  difficilis , obtusus,  nonunquam 
peculiariter  mutatus.  Hae  diversae  mutationes  auditus 
excitantur  saepe  per  causas  extra  organon  auditus  sitas , 
ut  per  status  morbosos  dentium,  cerebri,  frequenter  ta- 
men et  causa  morbi  in  ipso  organo  residet ; ideo  inspi- 
cimus auriculam  externam , an  detegantur  inflammatio  , 
exanthemata,  vel  alii  status  morbosi  in  meatu  auditorio 
externo ; an  adsint  corpora  peregrina , profluvium  mu- 
cosum, puriforme,  cruentum,  condylomata,  cerumen  in- 
duratum. Saepe  in  partibus  externis  nullus  detegitur  sta- 
tus morbosus,  tunc  symptomatibus  rite  inter  se  combi- 
natis cum  aliqua  probabilitate  concludimus  ad  statum  ab- 
normem in  partibus  internis. 

Ad  cognitionem  sensuum  internorum  non  raro  enar- 
ratio morbi  per  aegrum  facta  sufficit,  quae  nos  convin- 
cit de  facultatibus  ejusdem  intellectualibus,  de  gradu 
culturae ; saepe  tamen  longior  requiritur  observatio , in- 
spectio aegri  diversis  temporibus,  ut  dijudicare  possimus, 
an  adsit  defectus  facultatum  intellectualium , an  tantum  1 
memoria  labefactata,  vel  et  judicium,  ita  ut  aeger  judi- 
cium nullum  vel  tantum  erroneum  ferre  valeat,  quod 
delirium  dicitur , subin  tantum  ad  unum  objectum  vel 
seriem  objectorum  saepe  ad  plurima  , delirium  jam  triste, 
jam  jucundum , jam  furiosum  est. 

Huc  et' motus  muscularis  spectat  inprimis  voluntarius, 
an  alacriter  vel  difficulter  vel  plane  non  perfici  possit. 

An  spasmi  adsint  et  hi  vel  tonici  vel  clonici,  partiales 
vel  universales. 

Vigiliae  quoque  et  somni  statum  adnotare  debemus , 
an  pervigilium,  vel  agrypnia  , coma  vigil,  lethargus  vel 
carus  adsit;  an  somnus  sit  pacatus  vel  inquietus,  lunatici 
surgunt  et  actiones  vigilantium  perficiunt. 

Ad  diagnosim  rite  construendam  examen  semioti- 
cum  non  sufficit , sed  causas  quoque  erruere  necessuin 
est.  Causae  autem  morborum  triplices  sunt : ,praedispo- 
nentes,  scilicet,  excitantes,  et  «causa  proxima. 

Causae  praedisponentes  vel  sunt  haereditariae  a pa- 
rentibus in  soboles  transplantatae,  vel  congenitae  in  utero 
matris  per  influxus  varios  durante  graviditate  ortae.  Di- 
spositionem ad  morbos  post  nativitatem  largitur  primo 
aetas. 

Aetas  prima  infantilis  et  puerilis  ob  fabricam  tene- 
riorem, ob  irritabilitatem  et  sensjbilitatem  facillime  mor- 
bis corripitur  organorum  digestionis  , chylificationis  et 
cutis.  Superata  aetate  puerili , in  aetate  adolescendae 
et  juvenili  evolutio  totius  organismi  incrementa  capit 
nova  quotidie , inprimis  congestio  sanguinis  major  locum 
/ habet  in  pectus , quod  animi  adfectibus  saepe  multum 
exagitatur  ; ideo  hac  aetate  morbi  pectoris , pneuinonorr- 
hagiae  frequentes  sunt.  In  genitalibus  contingit  nova  et 
insolita  secretio  , per  quam  non  solum  dispositio  ad  mor- 
bos genitalium,  sed  etiam  ob  mutationes  in  organismo 
evolutas  aliarum  partium  observantur,  inprimis  hyperki- 
nesiae  et  inflammationes  diversae.  Aetate  quidem  virili 
organismo  maxime  evoluto  existente  pecularis  dispositio 
non  est  ad  morbos,  in  inultis  tamen  congestiones  sangui- 
nis majores  in  abdomen,  ideo  ad  haemorrhoides,  artri- 
thides,  calculos  major  dispositio.  Sed  saepe  apud  multos 
haec  vitae  periodus  brevissima , partim  ob  dispositiones 
ex  praegressis  aetatibus , inprimis  autem  ob  vitam  per 
excessus  enervatam  cito  adducitur  aetas  senilis.  In  hac 
dispositio  ad  morbos  cum  torpore , ad  infarctus , obstruc- 

tiones  ; major  quoque  est  in  senectute  congestio  san- 
guinis in  caput , propterea  dispositio  in  apoplexiam. 

Ad  causas  disponentes  pertinet  et  sexus.  In  genere 
masculinus  robustior  magis  pronus  ad  morbos  energicos; 
sexus  femineus  tenerior  ac  sensibilior  magis  dispositus 
est  in  dolores , spasmos , hyperkinesiain  hystericam  ; ob 
genitalia  magis  extensu , ob  functiones  illorum  multipli- 
ces , morbi  sexus  feminei  multiplicati  sunt. 

Influxus  externi  referuntur  quidem  ad  causas  exci- 
tantes , saepe  tamen  ubi  lente  solum  in  organismum  agunt 
praedisponunt  in  morbos , huc  spectant : 

Atmosphaerae  noxia  conditio  , quae  variat  pro  diver- 
sitate situs  loci,  pro  diversitate  climatis,  ideo  ab  aegro 
ignoto  quaerimus  ubi  natus , ubi  vitae  partem  majorem 
transegerit,  in  montibus,  planitie,  ad  mare,  fluvios,  in 
regionibus  frigidis  vel  calidis. 

Alimenta  et  potulenta , qui  cibis  solum  animalibus 
utuntur  disponuntur  magis  in  morbos  sthenicos , qui  solis 
vegetabilibus  in  asthenicos,  ita  spirituosa  provocant  di- 
spositionem ad  haemorrhagias,  propterea  de  omni  aegro 
rescimus , an  in  diaeta  moderatus  vel  excessivus  fuerit , 
et  qua  specie  alimentorum  et  potulentorum  usus  fuerit. 

Cum  vitae  genus  etiam  influat  in  dispositionem  ad 
morbos,  hinc  rescimus  ab  aegro,  an  stando,  sedendo, 
in  aere  libero  vel  ad  aquam  ect.  labores  perficiendos  ha- 
beat. Nec  parvi  faciendus  influxus  religionis  et  educa- 
tionis physicae  ac  psychicae  in  dispositionem  ad  morbos 
diversos. 

Determinatur  porro  dispositio  per  constitutionem  in- 
dividualem , ita  constitutio  firma  magis  resistit  influxui 
potentiarum  nocentium , quam  debilis , sic  dantur  pecu- 
liares constitutiones  in  peculiares  morbos  disponentes  , uti 
constitutio  arteriosa,  venosa,  gastrica,  lymphatica,  ner- 
vosa. Nec  minorem  influxum  habet  temperamentum: 
Cholcricum  praedisponit  ad  mdrhos  energicos  et  biliosos ; 
phlegmaticum  ad  asthenicos ; sanguineum  ad  congestio- 

nes  sanguinis , haemorrhoides,  inflammationes;  malaiieho- 
Jicum  ad  morbos  chronicos. 

Ut  dispositionem  morbosam  cognoscere  possimus, 
quaerimus  ab  aegro  an  perpessus  sit  tales  morbos,  qui 
sui  dispositionem  delent,  ut  variolas,  morbillos,  scarla- 
tinam, tussim  convulsivam,  vel  tales,  qui  potius  augent 
dispositionem  ad  morbum  eundem  vel  alios. 

Praesente  dispositione  ad  morbum  provocandum  re- 
quiruntur causae  excitantes,  has  itaque  eruere  debemus, 
sunt  autem  diversissimae,  et  quidem  vel  extra  nos  posi- 
tae, uti  atmosphaera , alimenta  et  potulenta,  pharmaca 
incaute  et  inepte  adplicita , venena  diversa , vestimenta 
corpus  constringentia,  habitationes  humidae,  vel  contagio 
infectae , violentiae  externae  tam  mechanicae , quam  che- 
micae;  vel  latent  causae  excitantes  in  ipso  organismo, 
sic  si  functiones  organismi  vivi  non  peragantur  secun- 
dum normam , morbi  diversi  generantur ; ita  per  mastica- 
tionem non  perfectam,  imperfecta  redditur  et  digestio, 
per  hanc  et  chylifieatio , et  assimilatio;  et  sanguificatio , 
nutritio  et  secretio  abnormes  evadunt,  et  generantur 
morbi  gastrici , saburra  diversa , plethora.  Sic  quoque 
profluvia  et  retentiones  generant  morbos  asthenicos  diver- 
sae formae.  Sic  ob  functiones  vitae  organicae  abnormes 
generantur  pus,  excrescentiae  variae,  eformantur  caco 
chymiae,  cachexiae. 

Saepe  et  functiones  vitae  animalis  ad  momenta  patho- 
genetica  pertinent , ita  per  motus  musculares  voluntarios 
et  excessivos  et  delicientes,  per  exercitium  continuum 
vitae  animalis  per  vigiliam  protractam  , aut  per  somnum 
diuturnum,  per.  adstrictionem  nimiam  facultatum  intellec- 
tualium , frequentius  adhuc  per  animi  affectus,  subin 
per  gaudium  inopinatum , saepius  per  tristitiam  , metum , 
terrorem,  iram,  desperationem,  zelotypiam,  invidiam, 
odium  morbi  diversi  producuntur. 

Ipsi  morbi  in  organismo  tales  mutationes  inducunt , 
ut  aliorum  morborum  causas  excitantes  constituant. 

Erutis  causis  praedisponentibus  et  excitantibus  cau- 
sam proximam  eruere  conamur  , scilicet  statum  illum 
dynamico  - organicum  a sanitaate  recedentem , quo  posito 
morbi  phaenomena  comparent.  Causae  autem  proximae 
morborum  resident  et  in  solidis  et  fluidis  et  in  energia 
vitae , hinc  in  omni  casu  individuali  conditionem  illorum 
definire  conamur. 

Colligimus  ideo  cuncta,  quae  morbum  praecesserunt, 
symptomata  omnia  praesentia , causarum  nocentium  indo- 
lem examinamus,  et  sic  de  natura  individuali  morbi 
praesentis  judicium  ferimus , i.  e.  diagnosim  facimus.  Ut 
judicium  nostrum  aliis  communicare  possimus,  morbus 
denominari  debet.  Nomen  congruum  erit  illud,  quod 
statum  abnormem  praesentem  et  relate  ad  symotomata , 
et  relate  ad  causas  morbi  exprimit,  sed  ob  cognitionem 
imperfectam  causae  proximae , huic  desiderio  raro  respon- 
dere possumus,  ne  tamen  singulus  medicus  secundum  opi- 
nionem sunm  morbum  denominet,  et  confusio  nominum 
oriatur,  retinemus  nomina  a nosologis  celebribus  usu 
recepta. 

Diagnosi  morbi  stabilita , prognosis  struenda ; hic 
prudentia  et. cautela  magna  opus  est,  ne  nobis  ignoran- 
tia objiciatur;  nam  morbi  mitioribus  nonunquam  sympto- 
matibus stipati  exitum  funestum  nanciscuntur , nunquam 
tamen  morbos  manifeste  leves  pro  periculosis  declare- 
mus , ut  meritum  curae  nostrae  augeamus.  Nec  pericu- 
lum si  quod  adest  aegro  unquam  communicemus,  imo 
vero  spem  conservandae  vitae  et  sanitatis  restituendae 
apud  illum  semper  alimus.  Certum  enim  est  quod  metus 
mortis,  praecipue  anxietas  et  terror  venena  sint  pericu- 
losissima, quae  vim  vitalem  immediate  exhauriunt;  cum 
e contra  spem  conservare  et  animum  aegri  erigere  sint 
revivificantia  optima , quae  saepe  medicamentis  efficacis- 
simis  plus  efficiunt , et  sine  illis  certo  remedia  indicatis- 
sima  non  coronantur  successu  felici.  Ne  tamen  ignoran- 
tia nobis  objiciatur  agnatis  et  amicis  aegri  sollicitudinem 
nostram  nonquam  celamus , imo  eos  mature  informamus, 

ut  ea , quae  necessaria  esse  censent  scopo  politico  aut 
religioso  disponant.  Nos  tit  medici  aegrum  curare  et  qui- 
dem sanare  intendimus. 

Therapiam  dein  morbo  adaequatam  adornamus , et 
quidem  indicationem  primam  desumimus  a causis  excitan- 
tibus, quas  removemus.  Saepe  tamen  hae  amplius  non 
agunt ; saepe  cito  removeri  non  possunt  j effectus  earum 
in  organismo  perdurant;  et  tunc  indicationem  secundam 
desumimus  a causa  proxima  morbi.  Remedia  in  hunc 
scopum  diversa  adhibemus,  et  quidem  primo  diaetetica, 
ubi  tamen  haec  insufficientia  sunt  ad  crises  adducendas , 
ibi  pharmaca  quoque  in  usum  vocamus;  ut  his  recte  uti 
valeamus  oportet  eorundem  virtutem  medicam,  formam, 
dosim  et  adplicationis  modum  exacte  nosse. 

In  formulis  concinnandis  circomspectione  et  atten- 
tione summa  opus  est;  est  enim  resultatum  ultimum  nostra- 
rum investigationum  , unicum  documentum  permanens 
artis  mostrae , et  quam  facile  parvus  error  vitam  homi- 
nis periclitatur  hinc  singuli  medici  officium  inviolabile 
est  perlectio  formulae  exaratae. 

Quod  remedia  attinet  , circa  haec  quoque  cautela 
ea  observetur,  ut  periculosa  dosibus  talibus  qua  facile 
nociva  evadunt,  manibus  aegrorum  non  concredantur. 

Ubi  fieri  potest  non  magni  pretii  remedia  praeferan- 
tur caris , indigena  exoticis.  Tamen  et  spectat  ad  miti- 
gationem mali  expensas  imminuere,  adminus  non  utlra 
modum  augere , et  ad  officia  fidelis  civis  statui  sumtus 
in  exteris  oris  compendii  facere.  Et  reipsa  turpe  et  dete- 
stabile est , apud  homines  tenuis  fortuae  huius  non  habere 
respectum,  et  ipsis  vitam  conservare,  simul  tamen  reme- 
dia vitae  rapere. 

Valde  momentosum  est  pro  medico  Protocollum 
aegrorum.  — Ubi  diei  tumultus  cessat  et  silentium  ve- 
spertini temporis  ad  meditationem  invitat,  tunc  aegris 
suis  puucas  adhuc  horas  consecret ; momentosissima  sci- 
licet pancta  historiae  morbi , suas  reflexiones , suam  opi- 
nionem de  origine  et  cura  morbi,  remedia  jam  adhibita 

describat  et  cuncta  «lenno  recogitet.  Haec  sit  occupa- 
io  lus  vespertina , et  nnlla  transeat  dies,  nb.  aegna 
ultimum  hoc  officium  non  praestet,  et  sc  open  cerem- 
• f Hic  in  silentio  noctis  multa  ei  aliter  ap 

ebunrtc  "di.”  hic  inveniet  multorum  explica, io- 
Tem  ^e  tempore  distractionis  diei  explicari  non  pote- 
. Hoc  tantum  momento,  ubi  interna  vita  eugi  a , 
CL  ir  meditatienis  in  internam  quoque  vitam  tran- 
J i i et  tunc  primo  verum  commodum  perspiciet, 

SirC  * l’  1 acoffireT.  Nam  hoc  es,  nostrum,  quod 
intTmnT' nostrum  sensum  explet,  quod  nos  semper * 
ubimte  nobis  insciis  quoque  comitatur;  et  a tah  solum 
medico  re  sua  sic  animato  sperandum , eum  magna  qu 
dam  praestiturum. 

Theses  defendendae. 

1.  Medicina  generi  humano  absolute  necessaria. 

Hinc 

2.  Placitum  , genus  humanum  carere  quondam  potuisse 

Medicina,  erroneum.  Atque  hinc 

3.  Summa  Medici  dignitas. 

4.  Omnes  febres  initio  tractamen  an tiphi logisticum  po- 

stulant. 

5.  Degeneratio  sanguinis  putrida  in  organisinu^vivo  non 

existit , nec  potest  existere. 

6.  Oculus  humanus  est  organismi  quasi  repetitio. 

*i.  Praxis  pauperum  sortem  nostram  emendat. 

8.  Phisiognomia  aegri  — grave  inomenturu  pathognomo- 

nicum. 

9.  Dolor  est  beneficium  naturae.  » 

10.  Natura  sanat  medicus  curat  morbos. 

